چیای گۆیژە

چیای گۆیژە چیایەکە لە ڕۆژھەڵاتی شاری سلێمانی. بەرزاییی لووتکەکەی ١٥٢٤ مترە و گەڕەکی گۆیژەی سلێمانی کە کۆنترین گەڕەکی شارەکەیە لە پاڵی چیاکە ساز کراوەتەوە.

 لە چاند و وێژەی کوردیدا 
جگە لە فۆلکلۆری کوردی، لە دەقە جۆراوجۆرەکانی وێژەی کوردیدا وەکوو ھێمایەک لە بەرزی و خۆڕاگری و ھێز و مانەوەی خەڵکی کورد و شاری سلێمانی ئاماژە بە چیای گۆیژە کراوە و شاعیرەکانی وەکوو پیرەمێرد، بەختیار زێوەر، فایەق بێکەس، لەتیف ھەڵمەت ناوی گۆیژەیان لە شیعرەکانی خۆیانیان ھێناوەتەوە.دیپلۆماتیک: گۆیژە لە شیعری شاعیراندا (بە سۆرانی)، نووسراو لە ٢٩ی ئایاری ٢٠٢٤؛  سەردان لە ١٣ی حوزەیرانی ٢٠٢٤.

 پرۆژەی بڕینی شاخی گۆیژە 
کۆمپانیای قەیوان ڕایگەیاند بەنیازە لەسەر ھەردوو گردە بڕاوەکەی گۆیژە سەدان یەکەی نیشتەجێبوون و شوقە و ڤێلا ساز بکات و گردەکان بکاتە دوو زۆن بۆ فرۆشتن و لەسەر یەکێک لەو گردانەش تاوەرێکی بەرز بونیات بنێت. ئەم پرۆژە ناڕەزاییی خەڵکیی بەدوی خۆی ھێنا و لە تۆڕە کۆمەڵایەتییەکان ھەڵمەتێک دەستیپێکرد و یەکێتیی نیشتمانیی کوردستانیش بە کەمتەرخەمی و بایەخنەدانەوە سەبارەت بە ژینگە تۆمەتبار کراون.دیپلۆماتیک: بڕینی شاخی گۆیژە بۆ پڕۆژەی نیشتەجێبوون گڕ لە سۆشیال میدیا بەردەدات (بە سۆرانی)، نووسراو لە ٢٧ی ئایاری ٢٠٢٤؛  سەردان لە ١٣ی حوزەیرانی ٢٠٢٤.

 ئەمەش ببینە 
 گۆیژە (گەڕەک)

 سەرچاوەکان 

پۆل:کێوە ھەزار مەترییەکان
پۆل:کێوەکانی عێراق
پۆل:کێوەکانی پارێزگای سلێمانی
پۆل:کێوەکانی زاگرۆس
پۆل:کێوەکانی سلێمانی
پۆل:کێوەکانی کوردستان
پۆل:ھێماکانی سلێمانی